# **המועצה לייצור ושיווק כותנה בע"מ**

**The Israel Cotton Production & Marketing Board Ltd.**

## רח' נתיבות 3, ת.ד: 384, הרצליה ב' 46103 ISRAEL 3 Netivot St. P.O.Box: 384, Herzlia B’

## טל': 09-9604000 (רב-קווי),פקס: 09-9604030 Tel: 972-9-9604003, Fax: 972-9-9604010

6 באוקטובר 2019

לכבוד

\_\_\_\_\_\_\_\_\_\_

א.ג.נ.,

|  |  |
| --- | --- |
| הנדון: | **נוהל מכירה מוקדמת של סיבי כותנה בעונת 2020** |

המועצה לייצור ושיווק כותנה בע"מ ("**המועצה**") מזמינה בזה מגדלים להציע הצעות למכירה מוקדמת של סיבי כותנה.

המכירה המוקדמת תתבצע עד ליום 30 באפריל 2020, ("**תקופת המכירה המוקדמת**").   
החל מיום 30 באפריל 2020, מכירות סיבי הכותנה לעונת 2020 יתבצעו במסגרת הפול העונתי.

מעת לעת במהלך תקופת המכירה המוקדמת רשאית המועצה לפרסם הזמנה למגדלים להציע הצעות למכירת סיבי כותנה ללקוחות באמצעות המועצה, וזאת במחיר שיפורסם לפי זנים לאיכות הבסיס ("**ההזמנה**"). ההזמנה תעמוד בתקפה לתקופה מוגבלת כפי שיפורסם בהזמנה, ("**תקופת ההזמנה**"). במהלך תקופת ההזמנה כל מגדל יהא רשאי להציע למועצה למכור באמצעותה כמויות סיבי הכותנה לפי זנים במחיר כפי שיפורסם על גבי טופס ההצעה המצ"ב ("**ההצעה**").

יובהר כי במקרה בו כמות סיבי הכותנה המוצעת למכירה על ידי כל המגדלים במשותף תהא גדולה מהכמות שנמכרה, המועצה, על פי שיקול דעתה הבלעדי, תחלק את כמות סיבי הכותנה הנמכרת באופן יחסי לכמות סיבי הכותנה שהוצעה לה על ידי כל מגדל.

ניתן להציע כמויות במדרגות של 5 טון.

כל מגדל יתחייב לגדל כותנה ולשווקה באמצעות המועצה לפי הכמות שהתחייב למכור על פי הצעתו המאושרת, כדלקמן:

|  |  |
| --- | --- |
| פימה – 9 דונם לטון סיבים  אקלפי – 8 דונם לטון סיבים |  |
| |  |  |  | | --- | --- | --- | |  |  |  | |  |
|  |  |

המחיר למגדלים יהיה על פי מחיר המכירה לאיכות בסיס כפי שפורסם. התשלום למגדלים יועבר במסגרת הפול הכללי לאחר קבלת התמורות בפועל לידי המועצה. המגדל יישא בחשיפה הנובעת מאי תשלום לידי המועצה. בהתאמה המועצה לא תגבה פרמיית סיכון מהמגדלים.

המחיר הינו עבור סיבי כותנת BCI מאושרת. המועצה אינה מחויבת לביצוע מכירה למגדל שלא יעמוד בדרישות התקן על פי הנחייתה, וזאת מבלי לפגוע בהתחייבויות המגדל עפ"י נוהל זה.

- 2 -

המחיר הנקוב הינו מחיר מכירה וממנו ינוכו הוצאות הפול (הובלה, ביטוח וכו'), וגביה לקרן צבירה, על פי החלטות המועצה.

הפרש המחיר בין איכויות הבסיס לאיכות בפועל יחויב/יזוכה ע"י המועצה על פי המקובל במועצה.

למרות האמור לעיל, במידה שאיכות הכותנה הממוצעת תהיה נמוכה באופן חריג מאיכות הבסיס (עבור מיונים נמוכים בשיעור העולה על 12% מהיבול,מיון 40 ומטה לפימה ואקלפי), יזוכה המגדל לפי מחיר המכירה בפועל.

את ההצעות יש למסור לידי מלי שניצר במשרדי המועצה, וזאת לא יאוחר מהיום הקבוע בהצעה.   
ניתן גם לשלוח בדואר רשום ו\או במייל mali@cotton.co.il, ו/או בפקס 09-9604010 , ולוודא טלפונית קבלת ההצעה במספר 09-9604003.

למען הסר ספק מודגש בזאת כי הזמנה זאת אינה ולא תתפרש בשום מקרה כעריכת מכרז ודיני המכרזים לא יחולו על הזמנה זו ועל בחירת המציעים.

המועצה אינה מחויבת לקבל הצעה כלשהי מהצעות המגדלים והכרעה בנושא זה נתונה לשיקול דעתה הבלעדי והמוחלט של המועצה, מבלי שתהא למגדל כל זכות או רשות לערער על שיקולי המועצה או לטעון כנגדה. רואים את המגדל כמסכים מראש להחלטת המועצה בדבר קבלת הצעה כלשהי או דחייתה.

המועצה אינה מחויבת לנמק את החלטתה לבחור במציע זה או אחר, אם יבחר מציע, או שלא לבחור במציע כלשהו.

מובהר כי הצעה זו כפופה לחוזה ההתקשרות הכללי בין המועצה לבין המגדלים.

|  |
| --- |
| בכבוד רב, |
|  |
| המועצה ליצור ושיווק כותנה בע"מ |
|  |

שיווק/מכירות מוקדמות/2019/נוהל מכירות מוקדמות